[image: image1.png]



מדינת ישראל

משרד המשפטים



הממונה על חוק חופש המידע

	ירושלים, ‏כ' טבת תשע"ח 

	7 ינואר , 2018

	בתשובתך נא ציין:

	תיק מס' ת/ 283


 שלום רב, 

הנדון: בקשה לפי חוק חופש המידע, התשנ"ח-1998.
מכתבך מיום 09/10/2017
1.
בפנייתך שבנדון ביקשת לפי חוק חופש המידע, התשנ"ח- 1998 (להלן: "החוק") לקבל את פרטי המידע הנוגעים לוועדה לאישור העסקתם של יועצים משפטיים חיצוניים במשרדי הממשלה (להלן: "הוועדה"), כמפורט להלן וזאת החל מיום 1.1.2015:

א.
בקשות שנשלחו לוועדה;

ב.
החלטות הוועדה שהתקבלו ביחס לבקשות האמורות;

ג.
פירוט מועדי ישיבות הוועדה;

ד.
העתקי הפרוטוקולים של דיוני הוועדה. 

2.
בשיחה טלפונית בינך לבין לשכת המנהלת הכללית של משרד המשפטים, שהתקיימה ביום 22.11.2017, סוכם כי יועברו פרטי המידע הבאים:

א.
החלטות הוועדה החל מיום 1.1.2016;

ב.
בקשות אשר הוגשו לוועדה החל מיום 1.8.2016;

ג.
פירוט מועדי ישיבות הוועדה.

3.
במענה לבקשתך, מצורפים המסמכים המבוקשים, בסייגים המפורטים להלן:

א.
חלק מהמסמכים המצורפים כולל את היקפן הכספי של ההתקשרויות עם עורכי הדין החיצוניים. כפי שנמסר מראש בשיחת הטלפון, תעריפי ההתקשרות עם עורכי הדין החיצוניים נמחקו מהמסמכים, וזאת מכוח סעיפים 9(ב)(1) ו- 9(ב)(6) לחוק . 

ב.
 המסמכים המצורפים אינם כוללים שתי בקשות הנוגעות לגופים המנויים בסעיף 14 לחוק, הקובע כי הוראות החוק לא יחולו על גופים אלה ואחרים, ועל מידע שנוצר, שנאסף או שמוחזק בידיהם.

ג.
ביום 10.12.2017 עדכנו כי אנו פונים למשרדים הרלוונטיים לבקשה כצד ג', על מנת לקבל את עמדתם לפי סעיף 13 לחוק. לא נתקבלו התנגדויות למסירת המידע, למעט שני המקרים המפורטים להלן:

1)
 עורכת דין אחת עמה התקשר מנהל התכנון באחת מן ההתקשרויות התנגדה למסירת שמה. התנגדות עורכת הדין למסירת המידע נדחתה על ידי הח"מ, נמסרה לה הודעה על כך והיא עודכנה על אפשרותה לעתור כנגד החלטה זו. ככל שעורכת הדין לא תעתור כנגד ההחלטה עד ליום 7/2/2018, יועבר המידע כולל שמה.

2)
מבקשת משרד הכלכלה להתקשר עם עו"ד דן טוניק ומהחלטת הוועדה בעניין זה נמחקן פרטים מזהים של הנאשם שלצורך הטיפול בענייניו נשכרו השירותים, וזאת מכח סעיף 9(א)(3) לחוק. כמו כן, נמחקו מהבקשה פרטים נוספים הנוגעים לתיאור התנהלות הנאשם, וזאת מכח סעיף 9(ב)(1) לחוק, לאחר שהובהר כי מידע זה עשוי לשבש את התפקוד התקין של משרד העבודה והרווחה בניהול ההליכים מול הנאשם. 

כנגד ההחלטות המנויות בסעיף 3 לעיל יש בידך לעתור לבית המשפט לעניינים מנהליים מכוח סעיף 17 לחוק.
                                                                                                                    בכבוד רב,

מיכל טנא, עו"ד

הממונה על חוק חופש המידע
צאלח א דין 29 ירושלים טלפון : 02-5425513 פקס' : 02-6467085

